b'\n_START_ARTICLE_\nCamelie (plant\xc4\x83)\n_START_SECTION_\n\xc3\x8enmul\xc8\x9bire\n_START_PARAGRAPH_\n\xc3\x8enmul\xc8\x9birea se face prin buta\xc8\x99i, altoire \xc8\x99i prin semin\xc8\x9be._NEWLINE_Cultura, \xc3\xaen condi\xc8\x9biile \xc8\x9b\xc4\x83rii noastre, se face numai \xc3\xaen ser\xc4\x83 \xc3\xaentr-un amestec de: dou\xc4\x83 p\xc4\x83r\xc8\x9bi p\xc4\x83m\xc3\xa2nt de turb\xc4\x83, o parte p\xc4\x83m\xc3\xa2nt de frunze, o parte p\xc4\x83m\xc3\xa2nt de \xc8\x9belin\xc4\x83 \xc8\x99i 1/2 nisip, \xc3\xaen locuri luminoase, iar vara afar\xc4\x83, la semiumbr\xc4\x83.\n_START_SECTION_\nUtilizare\n_START_PARAGRAPH_\nCamellia sinensis are o importan\xc8\x9b\xc4\x83 comercial\xc4\x83 major\xc4\x83, deoarece ceaiul se face din frunzele sale. Uleiul de ceai este un ulei dulce, pentru g\xc4\x83tit, produs prin presarea semin\xc8\x9belor de Camellia sinensis sau Camellia oleifera._NEWLINE_Multe alte specii de camelie sunt crescute ca plante ornamentale pentru florile lor; p\xc3\xa2n\xc4\x83 acum, au fost selectate aproximativ 3000 de variet\xc4\x83\xc8\x9bi \xc8\x99i hibrizi, multe dintre ele cu flori duble. Camellia japonica este cea mai cultivat\xc4\x83 specie, av\xc3\xa2nd peste 2000 de variet\xc4\x83\xc8\x9bi numite; dup\xc4\x83 aceasta, urmeaz\xc4\x83 C. reticulata, cu peste 400 de variet\xc4\x83\xc8\x9bi numite \xc8\x99i C. sasquana, cu peste 300 de variet\xc4\x83\xc8\x9bi numite. Hibrizi populari sunt C. \xc3\x97 hiemalis (C. japonica \xc3\x97 C. sasquana) \xc8\x99i C. \xc3\x97 williamsii (C. japonica \xc3\x97 C. salouenensis). Ace\xc8\x99tia sunt foarte pre\xc8\x9bui\xc8\x9bi \xc3\xaen Japonia \xc8\x99i \xc3\xaen alte p\xc4\x83r\xc8\x9bi datorit\xc4\x83 faptului c\xc4\x83 \xc3\xaenfloresc foarte devreme, printre primele flori care apar iarna t\xc3\xa2rziu. \xc3\x8enghe\xc8\x9burile t\xc3\xa2rzii pot d\xc4\x83una florilor._NEWLINE_Camellia japonica este floarea statului Alabama \xc8\x99i floarea municipiului chinez Chongqing.'